Diari Oficial de la Generalitat Valenciana


Sumari del DOGV 6986, del 15-03-2013 (2013/2573)

Notificació de la sentència dictada en el procediment de divorci contenciós número 861/2010.
--------------------------------------------------------------------------------------------

### Dades del document

Número de DOGV
:   6986

Data del DOGV
:   15-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2573


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de divorci contenciós número 861/2010. [2013/2573]  
Procediment: divorci contenciós 000861/2010-C.   
  
Demandant: Jorge Oswaldo de Pazos Fernández.  
Procurador: Francisco Javier Ucles Muñoz.   
Demandada: Mariana Dentone González.  
Avinguda Primat Reig, 44, 26, 7. València.  
Procuradora: Purificación Higuera Luján.   
  
Mercedes Bascuñana Bascuñana, secretària del Jutjat de Primera Instància i Instrucció número 3 de Quart de Poblet, faig saber que en este Jutjat a càrrec meu se seguixen actuacions de divorci contenciós número 861/2010, a instàncies del procurador Francisco Javier Ucles Muñoz, en nom i representació de Jorge Oswaldo de Pazos Fernández contra Mariana Dentone González, en el qual mitjançant la resolució del dia de hui he disposat, com ara ho efectue, notificar la sentència dictada en les actuacions indicades al demandat en parador ignorat. La part dispositiva de la qual, literalment, és com seguix:  
«Dispositiva  
Estime parcialment la demanda interposada per la representació processal de Jorge Osvaldo de Pazos Fernández contra Mariana Dentone González, i acorde la dissolució del matrimoni per divorci dels expressats, amb tots els efectes legals, així com les següents mesures definitives personals i patrimonials:  
1. S'atribuïx la guarda i custòdia de les filles menors, K. i A., al pare. L'exercici de la pàtria potestat serà compartit entre els progenitors.  
2. La mare pagarà al pare, en concepte de pensió d'aliments a favor de les seues filles menors, la quantitat de 100 euros/mes per filla (200 €/mes en total) en el compte corrent que amb este fi designe l'espòs, per mesos anticipats i dins dels cinc primers dies de cada mes, i en les 12 mensualitats de l'any, quantitat que s'actualitzarà anualment segons la variació percentual que experimente l'índex de preus al consum (IPC) aprovat per l'Institut Nacional d'Estadística (INE) o organisme que el substituïsca.  
3. No hi ha pronunciament sobre l'atribució de l'ús i gaudi del domicili familiar.   
4. S'establix un règim de visites a favor de la mare, cas que esta arribe a aparéixer, i que consistix en diumenges alterns, durant dos hores, a través del punt de trobada familiar de Manises, i en la modalitat d'intervenció amb supervisió, i en l'horari que fixe el punt de trobada, d'acord amb les necessitats organitzatives, a fi que personal professional del dit centre ajude la mare i les filles a normalitzar la relació maternofilial, tenint en compte el temps que la mare no veu les seues filles, ni s'hi comunica.  
Si la mare no arriba a personar-se en el termini mínim de tres mesos des del dictat d'esta resolució per a complir amb el règim de visites, el punt de trobada arxivarà definitivament l'expedient, i quedaran suspeses les visites per a la senyora Dentone i, en este cas, esta acudirà a un nou procediment de modificació de mesures per a la fixació d'un règim de visites a favor seu.  
  
5. Els gastos extraordinaris de les menors, com ara psicològics, mèdics no coberts per la Seguretat Social o assegurança privada, d'ortodòncia, òptics, etcètera, seran satisfets a mitges entre ambdós progenitors. Els altres gastos extraordinaris no necessaris, com són les activitats extraescolars, seran abonats a mitges, amb la justificació prèvia, sempre que hi haja el consens dels progenitors en la realització o, si no n'hi ha, l'autorització judicial.  
Cada part pagarà les costes causades a instàncies seues i les comunes a mitges.  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni. Contra esta sentència es pot interposar un recurs d'apel·lació en el termini de cinc dies des de la notificació.  
  
Mode d'impugnació: mitjançant un recurs d'apel·lació davant d'este Jutjat en el termini de 20 dies, comptadors des de l'endemà de la notificació d'esta resolució (art. 458 LECn).  
D'acord amb la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder judicial, paràgrafs 1, 2, 3.b, per a la interposició del recurs d'apel·lació cal constituir un depòsit de 50 euros, i sense este requisit no serà admés. El depòsit es constituirà consignant l'import en el compte d'este Jutjat en l'entitat Banesto número 4537/0000/89/0861/10, consignació que haurà de ser acreditada quan s'interpose el recurs.  
Esta és la sentència que pronuncie, mane i firme.  
Publicació. La sentència anterior va ser donada, llegida i publicada pel jutge o jutgessa que la va dictar, mentres celebrava audiència pública en el mateix dia de la data, jo, la secretària judicial, en done fe.   
  
Quart de Poblet, 23 de gener de 2013.»  
  
I perquè servisca de notificació de la sentència, s'expedix esta cèdula.  
  
Quart de Poblet, 8 de març de 2013.- La secretària: Mercedes Bascuñana Bascuñana.